- वैसे तो हर दीपावली की रात लक्ष्मी को प्रसन्न करने के लिए सभी घरों में पूजन-पाठ का दौर चलता है, ताकि लक्ष्मी महारानी धन-धान्य से उनकी मनोकामनाएं पूर्ण करें, चूंकि इस समय जबलपुर सहित पूरे मध्य प्रदेश में मौसम चुनावी है, इसलिए दीपावली की रात अमावश्या पर तंत्र-मंत्र की विशेष साधना भी होती है. खबर है कि शहर के एक कांग्रेसी प्रत्याशी ने अपने घर की छत पर इस बार विशेष साधना करवाई, जिसकी चर्चा सामने वाले प्रत्याशियों तक भी पहुंच गई, स्पष्ट है कि वे चिंतित में हैं, क्योंकि साधना का कारण भी पता है कि शत्रु की पराजय हो, अर्थात चुनाव में उन्हें सफलता मिले और सामने वाले प्रतिद्वंद्वी को पराजय. अब यह बात अलग है कि वर्तमान समय में इस तरह की दकियानूसी बातें बताकर कुछ लोग इसे नकार रहे हैं, लेकिन अन्य प्रत्याशियों के मन में यह पूजन शंका तो उत्पन्न कर ही गई है.